তাজিকিস্তানে ফুটবল

১৯৯১ সালে স্বাধীনতা লাভকারী তাজিকিস্তানের সবচেয়ে জনপ্রিয় খেলা হল ফুটবল। জাতীয় সংস্থাটি নিয়মিতভাবে ফিফা এবং এএফসি কর্তৃক আয়োজিত সিনিয়র এবং যুব পর্যায়ের প্রতিযোগিতায় অংশগ্রহণ করে। https://countrycassette.com/rankings-sports-football-fans-by-country/

দেশটি এখনও কোনও প্রকৃত সাফল্য উপভোগ করতে পারেনি। সীমিত তহবিলে আন্তর্জাতিক ম্যাচের জন্য ভ্রমণ এবং থাকার খরচ অত্যধিক বেশি। তাই জাতীয় দলগুলির জন্য অফিসিয়াল প্রতিযোগিতা ছাড়া অভিজ্ঞতা অর্জন করা অত্যন্ত কঠিন।

দেশে প্রায় ৫০টি ক্লাব, ৯০০ জন খেলোয়াড় এবং ৩০ জন রেফারি রয়েছে। ধারণক্ষমতার দিক থেকে তাজিকিস্তানের বৃহত্তম স্টেডিয়াম হল দুশানবে শহরের পামির স্টেডিয়াম।

ইতিহাস
সোভিয়েত যুগ
১৯২০-এর দশকে তাজিকিস্তানে ফুটবলের বিকাশ শুরু হয় এবং ১৯৩৬ সালে তাজিকিস্তান ফুটবল ফেডারেশন প্রতিষ্ঠিত হয়। ১৯৩৭ সালে তাজিক এসএসআর-এর প্রথম চ্যাম্পিয়নশিপ (অর্থাৎ তাজিক লিগ) অনুষ্ঠিত হয়, যা ২০টিরও বেশি দল নিয়ে গঠিত ছিল। দিনামো স্ট্যালিনাবাদ প্রথম চ্যাম্পিয়ন হয়, যেখানে স্পার্টাক স্ট্যালিনাবাদ দ্বিতীয় এবং দিনামো কিরোভাবাদ তৃতীয় হয়। একই বছর, দিনামো স্ট্যালিনাবাদ সোভিয়েত কাপ প্রতিযোগিতায় আত্মপ্রকাশ করে, যেখানে তারা স্পার্টাক তাসখন্দকে ২-১ গোলে পরাজিত করে, তবে লোকোমোটিভ বাকুর কাছে ৫-০ গোলে হেরে যায়।

১৯৩৮ সালে প্রথম তাজিক কাপ প্রতিযোগিতা অনুষ্ঠিত হয়, যেখানে দিনামো স্ট্যালিনাবাদ ফাইনালে স্পার্টাক লেনিনাবাদকে ৪-০ গোলে পরাজিত করে। ১৯৪৭ সালে তাজিক ফুটবলের ইতিহাসে প্রথমবারের মতো দিনামো জাতীয় চ্যাম্পিয়নশিপে প্রতিনিধিত্ব করে। ডায়নামো তিনবার মধ্য এশিয়ান জোন গ্রুপে খেলেছে, স্পার্টাক তাসখন্দ, ওডিএল তাসখন্দ, লোকোমোটিভ আশগাবাত, ফ্রুঞ্জের একটি দল এবং আলমা-আতার একটি দল সহ। ফলস্বরূপ, দিনামো ২৫ পয়েন্ট অর্জন করে এবং টুর্নামেন্টের বিজয়ী হয়। সেপ্টেম্বরে, ছয়টি জোনাল টুর্নামেন্টের বিজয়ীরা ১৯৪৮ সালে ইউএসএসআর চ্যাম্পিয়নশিপের প্রথম গ্রুপে খেলার জন্য বাছাইপর্বে অংশগ্রহণের জন্য মস্কো রওনা হয়। দুর্ভাগ্যবশত, তাজিকিস্তানের খেলোয়াড়রা মাত্র পঞ্চম স্থান অর্জন করে। জাতীয় চ্যাম্পিয়নশিপে যারা তাজিকিস্তানের প্রতিনিধিত্ব করেছিলেন তারা হলেন বি. বয়কো, জি. টিটোভ, এন. মেশচেরিয়াকভ, এ. সোকোলভ, এফ. রুকাভিশনিকভ, কে. জাখারভ, এম. মেকিন, ই. কুজমিন, ভি. লেইচেনকো, কে. পোগোরেলভ, এপি বাবিচ, বি. ফমিচেভ, ইউ. পিস্কুনিয়ান ও এন. এমিলিয়ানভ।

তাজিক এসএসআর-এর একমাত্র ফুটবল ক্লাব যারা ইউএসএসআর টপ লিগে খেলেছিল তারা ছিল সিএসকেএ পামির দুশানবে, যেখানে তারা ১৯৮৯ থেকে ১৯৯১ সাল পর্যন্ত টানা তিনটি মৌসুম খেলেছিল।

১৯৭৪ থেকে ১৯৯২ সালের মধ্যে, বেশ কয়েকজন তাজিক ফুটবলার সোভিয়েত ইউনিয়ন জাতীয় ফুটবল দল এবং সিআইএস জাতীয় ফুটবল দলের সদস্য ছিলেন :
নামপজিশনদলক্যাপ(গোল)সময়কালসের্গেই নিকুলিনডিফেন্ডার ৩(০)১৯৭৪–৭৯এডগার গেসমিডফিল্ডার ১(০)১৯৭৯ওলেগ শিরিনবেকভডিফেন্ডার ৩(০)১৯৮৮ওলেক্সি শেরেডনিকমিডফিল্ডার ২(০)১৯৮৯সের্গেই মান্দ্রেকোমিডফিল্ডার ৪(০)১৯৯২

স্বাধীনতা পরবর্তী যুগ
গৃহযুদ্ধের পর, ১৯৯২ সালে তাজিক লিগ এবং তাজিক কাপ পুনরায় শুরু হয়। ১৯৯৪ সালে, তাজিকিস্তান জাতীয় ফুটবল ফেডারেশন পুনঃপ্রতিষ্ঠিত হয়।

তাজিকিস্তান জাতীয় ফুটবল দলের সাফল্য আসে ১৯৯৩ সালে, যখন তারা ইসিও কাপে তৃতীয় স্থান অধিকার করে, ১৯৯৮ সালের এশিয়ান গেমসেও ভালো পারফর্ম করে যেখানে দ্বিতীয় রাউন্ডে পৌঁছায়। তবে, সেরা পারফরম্যান্স হল ২০০৬ এএফসি চ্যালেঞ্জ কাপের চ্যাম্পিয়ন। চ্যালেঞ্জ কাপের পরবর্তী আসরেও তাজিকদের ক্রীড়া প্রদর্শন সন্তোষজনক ছিল — ২০০৮ সালের এএফসি চ্যালেঞ্জ কাপের রানার-আপ এবং ২০১০ সালের এএফসি চ্যালেঞ্জ কাপে তারা তৃতীয় স্থান অধিকার করে।

যুব পর্যায়ে, তাজিকিস্তান জাতীয় অনূর্ধ্ব-১৭ ফুটবল দল ২০০৬ সালে এএফসি অনূর্ধ্ব-১৭ চ্যাম্পিয়নশিপে ব্রোঞ্জ জিতেছিল এবং পরের বছর ২০০৭ ফিফা অনূর্ধ্ব-১৭ বিশ্ব চ্যাম্পিয়নশিপে ১৬ দলের পর্বে পৌঁছেছিল ।

২০০৫ সালে প্রতিষ্ঠার পর থেকে, তাজিক ফুটবল দলগুলি ২০০৭ সাল বাদে এএফসি প্রেসিডেন্টস কাপে জিতেছে অথবা অন্তত ফাইনালে পৌঁছেছে।

জাতীয় দল
তাজিকিস্তান ২০২৩ এএফসি এশিয়ান কাপ প্রতিযোগিতার জন্য যোগ্যতা অর্জন করেছিল, যা ছিল তাদের এশিয়ান কাপে সর্বপ্রথম অংশগ্রহণ। পাশাপাশি এটিই ছিল তাদের প্রথম বৃহৎ আন্তর্জাতিক প্রতিযোগিতায় অংশগ্রহণ।

ক্লাব ফুটবল
বিন্যাস
স্তর ডিভিশন১তাজিকিস্তান উচ্চ লিগ১০টি ক্লাব ↓↑ ১টি ক্লাব২তাজিকিস্তান প্রথম লিগ১৩টি ক্লাব ↓↑ ২টি ক্লাব৩তাজিকিস্তান দ্বিতীয় লিগবিবিধ সংখ্যক৪তাজিকিস্তান আঞ্চলিক লিগবিবিধ সংখ্যক

সফল ক্লাবসমূহ
নিম্ন ও আঞ্চলিক লিগ ধরা হয়নি। সব শিরোপা স্বাধীনতা পরবর্তী যুগ অনুযায়ী। 
ক্লাব ঘরোয়া শিরোপা মহাদেশীয় শিরোপা মোটতাজিকিস্তান উচ্চ লিগতাজিকিস্তান কাপতাজিকিস্তান সুপার কাপফেডারেশন কাপমোট এএফসি চ্যালেঞ্জ লিগইস্তিকলোল১৩১০১৩৭৪৩১৪৪রেগার-তাদায টুর্সুনজোদা৭৮-২১৭৩২০ভারজোব দুশানবে৩২--৫‌-৫২২--৪-৪বখশ৩২--৫‌-৫রাভসান কুলোব২২২-৬-৬সিতোরা দুশানবে২১--৩-৩দিনামো দুশানবে১---১-১খুজান্দ -৫--৫-৫পারভেজ -২--২-২খোসিলোত ফরখোর --১-১-১খাইর ভাহাদাত ---১১-১কুকতোশ রুদাকি ---১১-১

ইটালিকে উল্লিখিত লিগ ও কাপগুলি বর্তমানে বিলুপ্ত। 
গাঢ় অক্ষরে লিখিত সংখ্যাগুলি ঐ ক্লাব কর্তৃক ঐ প্রতিযোগিতার সর্বোচ্চ শিরোপালাভ।

তাজিকিস্তানের ফুটবল স্টেডিয়াম
#স্টেডিয়াম ধারণক্ষমতা শহরভাড়াটে ছবি ১পামির স্টেডিয়াম২০,০০০দুশানবেজাতীয় দল, ইস্তিকলোল, সিএসকেএ পামির দুশানবে150px ২লাঙ্গারি লাঙ্গারিয়েভা স্টেডিয়াম২০,০০০কুলোবরাভশান কুলোব ৩ইস্তারাভশান স্পোর্টস কমপ্লেক্স১৮,০০০ইস্তারাভশানইস্তারাভশান ৪বোখতার সেন্ট্রাল স্টেডিয়াম১০,০০০বোখতারবখশ, তাজিক টেলিকম ক্লাব ৫ট্যালকো এরিনা১৩,৭৭০টুর্সুনজোদারেগার-তাদায ৬হিসর সেন্ট্রাল স্টেডিয়াম২০,০০০হিসরজাতীয় দল

তথ্যসূত্র

বহিঃসংযোগ
 Slovari.yandex.ru

বিষয়শ্রেণী:তাজিকিস্তানে ফুটবল